Diari Oficial de la Generalitat Valenciana


Sumari del DOGV 9657, del 08-08-2023 (2023/8762)

Informació pública de l'alçament d'actes d'ocupació de l'expedient d'expropiació forçosa incoat amb motiu de les obres del projecte de duplicació de via en el tram del baixador l'Albir (Pk 49+870) a Altea (Pk 53+000) de la línia 9 de la xarxa d'FGV a Alacant. Termes municipals de l'Alfàs del Pi i Altea. Expedient: E2022-004.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9657

Data del DOGV
:   08-08-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/8762


Data del document
:   31-07-2023

Organisme emissor
:   Ferrocarrils de la Generalitat Valenciana

Tipus de document
:   Anunci

Descriptors 

:   * Ferrocarrils de la Generalitat Valenciana
    * pla d'urbanisme

Informació pública de l'alçament d'actes d'ocupació de l'expedient d'expropiació forçosa incoat amb motiu de les obres del projecte de duplicació de via en el tram del baixador l'Albir (Pk 49+870) a Altea (Pk 53+000) de la línia 9 de la xarxa d'FGV a Alacant. Termes municipals de l'Alfàs del Pi i Altea. Expedient: E2022-004.  
  
 [2023/8762]  
Per Resolució de la consellera de Política Territorial, Obres Públiques i Mobilitat de data 13 de juny de 2022, es nomena Ferrocarrils de la Generalitat Valenciana entitat beneficiària, i s'acorda així mateix la incoació de l'expedient i la informació pública de la relació de béns i drets afectats pel projecte de duplicació de via en el tram baixador l'Albir (Pk 49+870) a Altea (Pk 53+000) de la línia 9 de la xarxa d'FGV a Alacant, termes municipals de l'Alfàs del Pi i Altea, expedient E2022-004, projecte aprovat el 15 de desembre del 2021 per resolució de la subdirectora adjunta d'Infraestructures.  
Es declara la urgent ocupació dels béns i drets afectats per l'obra de referència segons s'estableix en l'article 66.3 de la Llei 6/2011, d'1 d'abril, de la Generalitat, de mobilitat de la Comunitat Valenciana: «l'aprovació del corresponent projecte bàsic o del de construcció de les actuacions regulades per aquesta llei que requerisca la utilització de nous terrenys, suposarà la declaració d'utilitat pública o interés social, la necessitat d'ocupació i la declaració d'urgència, a l'efecte de l'expropiació forçosa d'aquells en els quals haja de construir-se la línia, el tram o l'element de la infraestructura ferroviària, o que siguen necessaris per a modificar les preexistents, segons el que es preveu en la legislació expropiatòria».  
En conseqüència, se sotmet a Informació Pública la relació de béns i drets afectats, a l'efecte de poder al·legar sobre la necessitat de la seua ocupació (art. 18 i següents de l'LEF), així com de poder esmenar possibles errors que continga per relacionar els béns i drets afectats per la urgent ocupació (art. 19.2 Llei d'expropiació forçosa i 56 del Reglament d'expropiació forçosa).  
  
Finques del terme municipal d'Altea i de l'Alfàs del Pi.  
Lloc: Ajuntament d'Altea - sala de la 2a planta - plaça de José María Planelles, núm. 1.  
Dia: 24 d'octubre de 2023 Hora: d'11.00 a 11.20.  
  
El present assenyalament serà notificat per cèdula als afectats, la relació dels quals està exposada en el tauler d'edictes de l'indicat ajuntament.  
Els afectats hauran d'acudir-hi amb el seu document nacional d'identitat i caldrà que acrediten la titularitat dels béns i drets afectats amb el títol de propietat (escriptura, contracte, etc.) i nota simple registral de data actualitzada acreditativa de la inexistència de càrregues. Si no ho hagueren fet en altra fase del procediment i si optaren per ser representants per altres persones, aquestes haurien d'acreditar la seua representació de conformitat amb el que estableix l'article 5 de la Llei 39/2015, d'1 d'octubre, del procediment administratiu comú de les administracions públiques.  
Es fa saber que el present anunci es publica igualment als efectes establerts en l'article 44 de la Llei 39/2015, d'1 d'octubre, del procediment administratiu comú de les administracions públiques, per als interessats que figuren com a desconeguts o amb domicili ignorat.  
  
  
València, 31 de juliol de 2023.- La directora gerent: Anaïs Menguzzato García.